 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestnej rady dňa: 19.04.2021

Miestneho zastupiteľstva dňa : 27.04.2021

**Návrh na predĺženie účinnosti Programu hospodárskeho a sociálneho rozvoja (PHRSR)**

**Mestskej časti Bratislava – Podunajské Biskupice**

Predkladá: Materiál obsahuje:

Mgr. Zoltán Pék

starosta - vyjadrenie miestnej rady a komisií

- návrh uznesenia

- dôvodová správa

Zodpovedná:

Ing. Mariana Páleníkova

prednostka

Spracovala:

Ing. Mariana Páleníkova

prednostka

#### **Vyjadrenie miestnej rady dňa 19.04.2021**

**UZNESENIE č. 130/2021/MR**

Miestna rada odporúča miestnemu zastupiteľstvu schváliť predložený návrh uznesenia

**Vyjadrenie komisií**

Komisia finančná, podnikateľských činností a obchodu :

**neprerokovala**

Komisia sociálnych vecí a zdravotníctva :

**neprerokovala**

Komisia školstva, kultúry, mládeže a športu :

**neprerokovala**

Komisia územného plánu, výstavby, životného prostredia, odpadov a cestného hospodárstva:

**neprerokovala**

**Návrh uznesenia**

( Na schválenie uznesenia je potrebný súhlas nadpolovičnej väčšiny prítomných poslancov )

**Uznesenie č. : .........................**

Miestne zastupiteľstvo Mestskej časti Bratislava – Podunajské Biskupice po prerokovaní:

**s c h v a ľ u j e**

predĺženie účinnosti Programu hospodárskeho a sociálneho rozvoja Mestskej časti Bratislava – Podunajské Biskupice na roky 2021 - 2022.

**Dôvodová správa.**

Mestská časť Bratislava – Podunajské Biskupice má spracovaný Program hospodárskeho a sociálneho rozvoja Mestskej časti Bratislava – Podunajské Biskupice, ako koncepčný materiál určujúci oblasti rozvoja s víziou progresívnej mestskej časti, ktorá sa prioritne zameriava na maximálne uspokojenie potrieb svojich obyvateľov, umožňujúcu rozvoj podnikania a cestovného ruchu a hospodársky rast za podmienok trvalo udržateľného rozvoja, mestská časť s kvalitnou infraštruktúrou ponúkajúcou komunikačné, informačné a verejné služby na najvyššej úrovni, využívajúce úzku spoluprácu verejného, neziskového i podnikateľského sektoru a občanov mestskej časti. Tento strategický materiál vypracovala spoločnosť Premier Consulting, s.r.o., so svojim spracovateľským kolektívom Ing. Miroslav Švec, Radovan Prezmetský, Ing. Peter Karsay a Tatiana Vanková.

Program hospodárskeho a sociálneho rozvoja ( PHRSR ) bol spracovaný ako základný dokument, ktorým si mestská časť Bratislava – Podunajské Biskupice pri výkone svojej činnosti zabezpečuje rozvoj svojho územia a stará sa o potreby obyvateľov. Bol spracovaný ako strednodobý programový dokument. Pri spracovaní boli rešpektované zásady regionálnej politiky vlády Slovenskej republiky a princípy regionálnej politiky Európskej únie. Program je komplexným dokumentom integrujúcim otázky rozvoja fyzických štruktúr so sociálnymi, ekonomickými a ďalšími aspektmi. Voči ostatným plánovacím dokumentom spracovaným na miestnej úrovni má zastrešujúcu funkciu.

Tento strategický dokument je povinnou prílohou žiadosti o prostriedky z Európskej únie.

V roku 2022 bude nevyhnutné, aby mestská časť zabezpečila spracovanie aktualizácie PHRSR. Do spracovania a schválenia aktualizovaného PHRSR je však nevyhnutné, aby sa mestská časť vedela v prípade potreby preukázať platným dokumentov. Z uvedeného dôvodu predkladáme miestnemu zastupiteľstvu návrh uznesenia na predĺženie platnosti spracovaného dokumentu.